26/09/2011 | Administración LocalMunicipal
Oroso
Anuncio da convocatoria de selección de psicólogo/a dos servizos sociais comunitarios do Concello de Oroso baixo a modalidade de contrato laboral temporal por obra ou servizo determinado

Por Resolución da Alcaldía do 14/09/2011, aprobaronse as seguintes bases que rexen na convocatoria de selección de psicólogo/a dos servizos sociais comunitarios do Concello de Oroso baixo a modalidade de contrato laboral temporal por obra ou servizo determinado: LOGO DE VER a Providencia de Alcaldía, de data 14 de setembro de 2011, polo que se acorda incoar o preceptivo expediente de contratación en réxime laboral, con carácter temporal dun psicólogo/a dos servizos sociais comunitarios do Concello de Oroso LOGO DE VER os informes asinados polos servicios xurídicos e económicos do Concello de Oroso e o Certificado de crédito dispoñible da Intervención municipal de datas 14 de setembro de 2011. TENDO EN CONTA as atribucións conferidas polo artigo 21.1g) da Lei 7/1985, de 2 de abril, reguladora das Bases de Réxime Local, con esta data RESOLVO: PRIMEIRO. En base os artigos 103 e 91 da Lei 7/1985, de 2 de abril, reguladora das Bases de Réxime Local e o artigo 177 do Real Decreto Lexislativo 781/1986, de 14 de abril, aprobar e aplicar á contratación laboral na modalidade de obra ou servicio como parte íntegra do expediente e do contrato que se formalice, as seguintes Bases da convocatoria que rexerán a selección, por concurso público, dun psicólogo/a dos servizos sociais comunitarios do Concello de Oroso O obxecto da presente convocatoria é a contratación en réxime de dereito laboral de un/unha psicólogo/a dos servizos sociais comunitarios do concello de Oroso para a execución do “Proxecto de promoción do benestar psicosocial das familias do concello de Oroso”, baixo a modalidade de contrato temporal por obra ou servicio determinado ao abeiro do artigo 15 1 c) do Estatuto dos Traballadores. O persoal contratado, estará suxeito durante a súa relación laboral á normativa sobre incompatibilidades prevista para os empregados públicos (Lei 53/1984, de 25 de decembro). A cuantía das retribucións será imputable ás seguintes partidas: · Sueldo: 231.131.00 · Cuotas patronais seguridade social: 231.160.00 O importe das retribucións será as establecidas no Convenio colectivo de persoal laboral do Concello de Oroso para postos do Grupo 1, actualizado segundo o orzamento vixente, de acordo coa duración proporcional dá xornada. O aspirante seleccionado no presente proceso selectivo será contratado como traballador por servizo determinado, dándose de alta na Seguridade Social e demais requisitos legais, tendo unha duración o contrato ata o 31 de xullo de 2012 que é o prazo de vixencia da subvención outorgada ao concello para o seu financiamento. No caso de prórroga do financiamento, o contrato prorrogarase igualmente pola mesma duración. Neste caso, a duración do servizo está condicionada á subvención percibida polo Concello da Excma. Deputación de A Coruña ou eventualmente doutras Administracións para desenvolvelo mesmo, extinguíndose o contrato no momento de cesamento da mesma, salvo que o Concello decida a continuidade do servizo por consideralo de carácter estructural e permanente, modificando a Relación de postos de Traballo e equipo de persoal para crear a oportuna praza. Neste ultimo caso, o persoal seleccionado ocupará de forma interina a praza creada e cesará no momento que se cubra definitivamente polos procedementos selectivos precisos. O traballador prestará os seus servizos con unha xornada de 16,5 horas semanais podendo ser ampliada en función dás dispoñibilidades orzamentarias, e o horario estará determinado en función das necesidades do servizo, polo cal o traballador terá dispoñibilidade horaria plena. As funcións a desempeñar polo traballador serán ás propias do psicólogo/a do equipo de servizos sociais comunitarios: 1. Atención directa: individual, familiar, grupal e comunitaria.2. Atención indirecta: asesoramento e consultaría aos diferentes profesionais.3. Dinamización comunitaria.4. Planificación e avaliación de programas. Publicarase anuncio do proceso selectivo no Boletín Oficial da Provincia e no Taboleiro de anuncios da Casa do Concello. As bases íntegras publicaranse integramente no Taboleiro de Anuncios do Concello e na páxina web do Concello de Oroso; igualmente facilitarase copia das mesmas na Oficina do Rexistro Xeral do Concello. Os resultados das probas, a efectos de notificación dos interesados, así cómo as citacións e emprazamentos dos mesmos, levaranse a cabo unicamente a través do Taboleiro de anuncios e a páxina web do concello.1. Ser español e maior de 16 anos, con idade non superior á xubilación, sen prexuicio do disposto na legalidade vixente para o acceso dos nacionais dos Estados membros da U. E., así como os estranxeiros residentes en España.2. Non estar separado mediante expediente disciplinario do servicio de calquera das Administracións publicas, nin estar incurso en ningunha causa de inhabilitación absoluta ou especial para empregos ou cargos públicos por resolución xudicial para exercer funciones similares ás das presentes bases. No caso de ser nacional de outro Estado, no estar inhabilitado ou en situación equivalente ni estar sometido a sanción disciplinaria ou equivalente que impida, no seu Estado, nos mesmos termos o acceso ó emprego público.3. Non padecer enfermidade ou defecto físico ou psíquico que impida o desempeño das correspondentes funcións.4. Estar en posesión da Licenciatura en Psicoloxía, 5. Posuír permiso de conducir da clase B e dispoñer de vehículo para necesidades do servizo. Os requisitos para concorrer están referidos ó último día de presentación de instancias, os interesados que asinen a instancia de participación deberán reuni-los requisitos da presente convocatoria, do contrario quedarán automaticamente eliminados, unha vez comprobada a documentación na fase de acreditación da mesma. Os interesados deberán presentar no Rexistro Xeral do Concello no prazo de dez días hábiles contados dende a publicación das bases da convocatoria no Boletín Oficial da Provincia, a seguinte documentación: 1.- Solicitude de participación anexa ás Bases.2.- Acreditamento dos méritos alegados. A presentación da documentación poderá facerse en calquera dos lugares establecidos no artigo 38.4 da Lei 30/92. Poren, e dada a urxencia da contratación, os aspirantes que presentasen a documentación noutros lugares que non fose o rexistro do Concello deberán remitir un fax ao número 981-691786 dando aviso da presentación de instancia. Se non o fixeran así non se terán en conta as solicitudes que cheguen ao Concello con posterioridade ao prazo previsto nestas bases para a aprobación provisional da lista de admitidos e excluídos. En todo caso non se terán en conta as solicitudes que cheguen ao Concello máis alá dos sete días naturais dende o prazo de remate de presentación de solicitudes. Rematado o prazo de presentación de solicitudes aprobarase por Resolución de Alcaldía nun prazo non superior a 4 días hábiles unha relación provisional de aspirantes especificando o cumprimento dos requisitos expostos na base quinta. Os aspirantes terán un prazo non superior a 5 días hábiles para a subsanación de deficiencias, dende a publicación no taboleiro de anuncios da devandita relación. Nun prazo non superior a 3 días hábiles dende a terminación do prazo anterior publicarase a relación definitiva de admitidos e excluídos nas probas selectivas que será publicada no taboleiro de anuncios do concello. Non obstante, no caso de non necesidade de subsanación a publicación da relación de aspirantes provisional será automaticamente elevada a definitiva. Na resolución definitiva de admitidos e excluídos emprazarase ós aspirantes admitidos para a cita á entrevista curricular sinalada na base novena. A selección dos aspirantes levarase a cabo por un Tribunal Calificador que estará integrado polos seguintes membros: Presidente: Damiro Núñez Méndez (secretario da corporación). Vocais: Dna. Mª Rosa Fuentes Gutiérrez. Traballadora social da mancomunidade de municipios da comarca de Ordes. Dna. Mónica González López. Psicóloga. Técnica de prevención de drogodependencias da mancomunidade de municipios da comarca de Ordes. Dna. Sebastian Alexander El Bastrioui Nahas, psicóloga do CIM da mancomunidade de municipios da comarca de Ordes Secretario: Javier Santos González (funcionario do Concello) Para a válida constitución do tribunal deberán asistir o presidente e secretario e dous vocais. O tribunal queda facultado para resolver cantas dúbidas e demais circunstancias e incidencias se plantexen durante o proceso selectivo así como tomar os acordos que procedan en orden á cobertura de prazas convocadas, podendo dispoñer a incorporación de asesores especialistas que estime necesarios, con voz pero sen voto. Será o concurso de méritos. Primeiro.- Valoraranse os méritos determinados que a continuación veñan alegados e plenamente xustificados polos aspirantes. No suposto de non constancia documental de méritos ou que a mesma sexa incompleta, imposibilitando ó Tribunal a súa comprobación exacta ou determinación, non se terán en conta. A. As certificacións de realización de cursos só se valorarán si constan acreditados o número de horas de duracións dos mismos. En caso contrario obterase a puntuación mínima prevista no baremo de puntuacións por horas establecido. Os cursos sobre a mesma materia ou tema só valoraranse unha vez, por aquel que acredite maior número de horas. B. A prestación de servizos deberase acreditar mediante a presentación de contrato de traballo ou certificado emitido por órgano competente da administración pública dos servicios prestados no que se acredite claramente o posto de traballo desempeñado, a xornada laboral (completa ou tempo parcial) así coma o número de meses e días de traballo prestados, así coma informe de vida laboral expedido pola Tesourería Xeral da Seguridade Social. C. Os títulos ou certificados deberán acreditarse mediante a presentación de copia compulsada do orixinal ou certificado do órgano competente. Puntuarase conforme ó seguinte baremo: 1) EXPERIENCIA PROFESIONAL: Ata un máximo de 5 puntos: A puntuación outorgarase por meses efectivos de traballo a xornada completa. As contratacións a tempo parcial ratearanse segundo corresponda. O resto de días que non cheguen a 30 computaranse como un mes si son máis de 15 días. As puntuacións serán as seguintes: a) Por servizos prestados exercendo funcións específicas de Psicólogo/a en Servizos Sociais Comunitarios na Administración Local 0,10 puntos por mes traballado. b) Por servizos prestados exercendo funcións específicas de Psicólogo/a en Servizos Sociais doutras Administracións Públicas, 0,05 puntos por mes traballado.2) COÑECEMENTOS, CURSOS DE FORMACIÓN E FORMACIÓN ACADÉMICA A) Pola realización de cursos de capacitación profesional relacionados coa praza a cubrir impartidos por centros legalmente autorizados e recoñecidos, de acordo co seguinte baremo. Ata un máximo de 4 puntos. a) Cursos inferiores a vinte horas de duración, 0.15 puntos por curso. Incluiranse neste este apartado a asistencia a xornadas, congresos, simposios e similares. b) Cursos de duración igual ou superior a vinte horas e inferiores a cincuenta, 0,25 puntos por curso. c) Cursos de duración igual ou superior a cincuenta horas e inferior a oitenta, 0.50 puntos por curso. d) Cursos de duración igual ou superior a oitenta horas e inferior a cento vinte, 0.75 puntos por curso. e) Cursos de duración igual ou superior a cento vinte horas, 1 punto. B) Polo coñecemento acreditado do idioma galego, ou validación ao mesmo nivel, segundo o disposto na Orde do 16 de xullo de 2007 da Consellería de Presidencia da Xunta de Galicia, computándose unicamente o grao superior alegado: - En grao de iniciación ou Celga 3: 0,25 puntos. - En grao de perfeccionamento ou Celga 4: 0,50 puntos. C) Coñecemento de informática (máximo 0,5 puntos) - Cursos relacionados coa Ofimática (Excel, Word, Access, sistema operativo ou equivalentes): * Por cada curso de duración inferior a 15 horas: 0,05 puntos. * Por cada curso de duración igual ou superior a 15 horas ata 50 horas: 0,10 puntos. * Por cada curso de duración superior a 50 horas: 0,20 puntos. Segundo.- Entrevista curricular ( máximo 5 puntos) Por parte do Tribunal realizarase unha entrevista curricular dirixida a aprecia-la adecuación entre os méritos dos aspirantes e o perfil do posto de traballo a ocupar. A non concorrencia á entrevista determinará a exclusión do proceso selectivo. A orden de clasificación definitiva de tódolos aspirantes virá determinado pola suma das puntuacións obtidas na fase de concurso; en caso de empate, este resolverase pola obtida na entrevista, e se persistise o empate, por sorteo. A orden de clasificación definitiva determinará a proposta de contratación do Tribunal. En ningún caso o Tribunal calificador poderá propoñer para a contratación maior número de aspirantes que prazas convocadas. Si se producise algunha vacante nas prazas ofertadas durante a vixencia dos contratos, serán chamados aqueles aspirantes que non superasen estas probas por orde de puntuación, sempre que reunisen os requisitos da convocatoria. Os interesados deberán presentar no prazo de sete días naturais dende a publicación da proposta de contratación do tribunal: 1. Informe de recoñecemento médico polos servicios do Concello, que acredite non padecer enfermidade ou defecto físico ou psíquico que impida o desempeño das correspondentes funcións.2. Fotocopia compulsada do titulo de licenciado/a en psicoloxía.3. Fotocopia compulsada do DNI.4. Fotocopia compulsada de permiso de conducir da clase B.5. Declaración xurada de dispoñibilidade de vehículo para necesidades do servizo, indicando matrícula e modelo.6. Declaración xurada de non estar incurso en causa de incompatibilidade e de non estar inhabilitado para o exercicio de funcións públicas. O Alcalde-Presidente contratará ao candidato proposto polo Tribunal unha vez presente a correspondente documentación. A contratación se lle notificará ó interesado para que formalice o correspondente contrato no prazo máximo de unha semana. Se non se fai sen causa xustificada a proposta de contratación caducará e pasarase ao seguinte aspirante con mellor puntuación. Contra a Resolución da Alcaldía que aprobe as presentes bases, que pon fin á vía administrativa, poderase interpoñer recurso contencioso-administrativo ante os Xulgados do Contencioso Administrativo, no prazo de dous meses contados dende o día seguinte ao da publicación do anuncio do proceso selectivo no Boletín Oficial da Provincia, segundo o artigo 46.1 da Lei 29/1998, de 13 de xullo, da Xurisdición Contencioso-Administrativa. Asemade poderá interpoñerse recurso potestativo de reposición perante o alcalde-presidente, no prazo dun mes contado a partir do día seguinte da publicación do anuncio do proceso selectivo non Boletín Oficial da Provincia (artigos 116, 117 e 48 da Lei 30/92, de 26 de novembro, do Réxime xurídico das administracións públicas e do procedemento administrativo común). No caso de que interpoñerse recurso potestativo de reposición, ata que sexa resolto expresamente ou se produza a súa desestimación presunta, non se poderá interpoñer o recurso contencioso-administrativo (artigo 116 da Lei 30/92, do 26 de novembro, de Réxime xurídico das administracións públicas e do procedemento administrativo común). D/ Dª., con DNI número., e domicilio, para os efectos de notificación, en., C. P., teléfono. Expón: Que desexa participar no concurso convocado para a provisión do posto de traballo de de un/unha psicólogo/a dos servizos sociais comunitarios do concello de Oroso mediante contratación en réxime laboral temporal por obra ou servicio determinado, dacordo coas bases da convocatoria aprobadas por Decreto de Alcaldía de 14 de setembro de 2011 Para tal efecto fai constar: · Que coñece a acata incondicionalmente as bases da convocatoria que rexen o presente proceso selectivo. · Que reúne todos e cada un dos requisitos esixidos na base quinta da convocatoria. · Que achega coa presente solicitude os méritos e documentación xustificativa para a súa estimación Solicita: Ser admitida/o a participar no referido concurso. Asinado e rubricado. Documentación que achega: SEGUNDO. Aprobar o gasto con cargo ás partidas 231.131.00 e 231.160.00 do vixente orzamento municipal polo importe de 12.698,75 euros e 4.192,76 euros respectivamente. TERCEIRO. Aprobar e aplicar o concurso público, como forma de selección, conforme ó establecido no artigo 249 da Lei 7/1997, do 22 de xullo, de Administración Local de Galicia, procedendo a publicación da convocatoria do mesmo no Boletín Oficial da Provincia e da convocatoria e das Bases que a rexen no Taboleiro de Edictos da Casa Consistorial. CUARTO. Dese conta ao Pleno da Corporación na primeira sesión que celebre. Oroso, 14 de setembro de 2010 O alcalde, Ante min, o secretario Manuel Mirás Franqueira. Dalmiro Núñez Méndez” A data de publicación no Boletín Oficial da Provincia da Coruña do anuncio da convocatoria, servirá como data para o computo do prazo para a presentación de instancias. Oroso, 15 de setembro de 2011 O alcalde, Manuel Mirás Franqueira